ປະທານາທິບໍດີ ຂອງສຣີລັງກາ ຍອມຮັບ ການປະລາໄຊ ໃນການເລືອກຕັ້ງ
ຈົນເຖິງ​ບໍ່​ເທົ່າ​ໃດ​ອາທິດ​ຜ່ານ​ມາ ທ່ານ Rajapaksa ​ແມ່ນຄາດ​ກັນ​ ຢ່າງ​ກວ້າງຂວາງ​ວ່າ ຈະ​ໄດ້​ຮັບ​ໄຊຊະນະ​ ເຂົ້າຮັບຕຳແໜ່ງ ເປັນສະ​ໄໝ​ທີ 3 ​ຢ່າງ​ງ່າຍດາຍ.
ຜົນອອກມາທີ່ບໍ່ໜ້າເຊື່ອ ຂອງການເລືອກຕັ້ງປະທານາທິບໍດີ ສຣີລັງກາ ນັ້ນກໍຄື ອະດີດລັດຖະມົນຕີ ໃນລັດຖະບານ ທ່ານ Maithripala Sirisena ໄດ້ເອົາຊະນະ ຜູ້ນຳເປັນເວລາດົນນານ ຂອງປະເທດ ທ່ານ Mahinda Rajapaksa ທ່ານ Rajapaksa ໄດ້ຍອມຮັບໃນຄວາມປະລາໄຊ ແລະ ໄດ້ ອອກໄປຈາກ Temple Tree ຊຶ່ງເປັນທຳນຽບປະທານາທິບໍດີ ເມື່ອຕອນເຊົ້າວັນສຸກມື້ນີ້ ຄະນະກຳມະການເລືອກຕັ້ງ ກ່າວວ່າ ທ່ານ Sirisena ໄດ້ຮັບ ຄະແນນສຽງ 51 2 ເປີເຊັນ ໃນການເລືອກຕັ້ງເມື່ອວັນພະຫັດ ວານນີ້ ແລະ ທ່ານ Rajapaksa ໄດ້ຮັບ 47 5 ເປີເຊັນ ທ່ານ Sirisena ກ່າວວ່າ ຈົນເຖິງບໍ່ເທົ່າໃດອາທິດຜ່ານມາ ທ່ານ Rajapaksa ແມ່ນຄາດກັນຢ່າງກວ້າງຂວາງວ່າ ຈະໄດ້ຮັບໄຊຊະນະ ເຂົ້າຮັບຕຳແໜ່ງເປັນສະໄໝທີ 3 ຢ່າງງ່າຍດາຍ ແຕ່ອັນນັ້ນ ໄດ້ປ່ຽນ ແປງໄປຢ່າງກະທັນຫັນ ໃນເດືອນພະຈິກຜ່ານມາ ເມື່ອ ທ່ານ Sirisena ໄດ້ແຍກໂຕອອກ ຈາກທ່ານ Rajapaksa ແລະ ໄດ້ຮັບການສະໜັບສະໜຸນຈາກບັນດາຜູ້ແທນຄົນອື່ນໆທີ່ ໄດ້ປ່ຽນພັກ ແລະ ພວກຊົນກຸ່ມນ້ອຍຂອງປະເທດ ຫຼາຍໆຄົນ ຊຶ່ງໄດ້ເຮັດໃຫ້ ການເລືອກ ຕັ້ງດຸເດືອດຂຶ້ນ ໃນການຕໍ່ສູ້ທາງການເມືອງ ພວກມີສິດອອກສຽງ ໃນສຣີລັງກາ ພາກັນໄປປ່ອນບັດໃນຈຳນວນສູງຜິດປົກກະຕິ ສຳຫລັບ ການເລືອກຕັ້ງນີ້ ຊຶ່ງກາຍມາເປັນການລົງປະຊາມະຕິ ເລື້ອງການບໍລິຫານງານຂອງທ່ານ Rajapaksa ຜົນອອກມາຕ່າງໆ ໄດ້ເນັ້ນໃຫ້ເຫັນເຖິງ ການຫັນປ່ຽນທິດທາງໃນປະເທດໂດຍມີ ຊົນກຸ່ມ ນ້ອຍ Tamils ແລະ Muslims ຊຶ່ງເປັນຊົນກຸ່ມນ້ອຍ ທີ່ໃຫຍ່ທີ່ສຸດອັນດັບສອງ ທີ່ທັງສອງ ກຸ່ມນີ້ ໄດ້ອອກສຽງຕໍ່ຕ້ານທ່ານ Rajapaksa